Here is a page extracted from Wikipedia that may contain CSS, HTML, and a lot of unformatted text.

Title: Grist
Content: Grist (en castellano Eriste) ye una población aragonesa de la vall de Benás que perteneixe a lo municipio de Saúnc, en la provincia de Uesca. En l'anyo 2013 i heba censadas 162 personas.

Cheografía 
Se troba a una altaria de 1.118 metros sobre lo livel d'a mar, a una distancia de 143 km de Uesca, la capital de la suya provincia, a lo canto de lo entibo de Llinsoles, a on que las auguas de l'Aigüeta de Grist se troban con las de lo río Esera. Ye lo punto de salida ta puyar a la tuca Lardana.

Historia 
Dica l'anyo 1846 perteneixeba a lo municipio de Benás, pero se'n independiza, chunto con Erisué, seguntes los nuevos districtos municipals creyaus ixe anyo.

Parla 

En Grist se charra l'aragonés benasqués, tamién conoixiu como patués y dentro de l'aragonés benasqués la parla local de Grist ye en la zona A chunto con la parla de Benás, Ansils y Saúnc.

Molimentos 
La ilesia de la plaza mayor, adedicata a Sant Felix, ye construida sobre una ilesia romanica mui modificata.

Personalidaz naixitas de Grist 
 :Categoría:Naixius de Grist.

Fiestas 
25 d'agosto: Sant Felix.

Referencias

Vinclos externos 
 Ficha de la ilesia de San Felix de Grist en Europa Romanica.

Lugars de Saúnc
Localidaz d'a diocesi de Balbastro-Monzón en Ribagorza